Angkor Thom

**Angkor Thom** (Khmer: អង្គរធំ; letterlik "Groot Stad") of, dalk meer korrek, **Nokor Thom** (នគរធំ) in die huidige Kambodja was die laaste en langste hoofstad van die Khmer-ryk. Dit is in die 12de eeu deur koning Jayavarman VII gestig. Dit beslaan ’n gebied van 9&nbsp;km2 en bevat verskeie monumente van vroeëre tydperke sowel as dié wat deur Jayavarman en sy opvolgers laat bou is. 

In die middel van die stad is Jayavarman se staatstempel, die Bayon. Die ander belangrike terreine is om Oorwinningsplein net noord daarvan geleë. 

## Geskiedenis 
[links|duimnael|Die [Bayon.]]

Angkor Thom is gestig as die hoofstad van Jayavarman VII se ryk en was die middelpunt van ’n enorme bouprogran. ’n Inskripsie wat in die stad ontdek is, verwys na Jayavarman as die bruidegom en die stad as sy bruid. Die naam Angkor Thom is in die 16de eeu gebruik.

Die laaste tempel wat sover bekend in Angkor Thom gebou is, was Mangalartha, wat in 1295 ingewy is. Daarna is die bestaande strukture van tyd tot tyd opgeknap, maar nuwe geboue se materiaal was nie duursaam nie en het nie behoue gebly nie.

Die Ayutthaya-koninkryk onder koning Borommarachathirat II het Angkor Thom verwoes en die Khmer onder Ponhea Yat gedwing om hul hoofstad suidoos te skuif. Die een of ander tyd voor 1609 is Angkor Thom verlate agtergelaat, want toe het ’n vroeë Westerse besoeker geskryf van ’n onbewoonde stad, "so fantasties soos die Atlantis van Plato". Die poorte self is 3,5 by 7&nbsp;m en sou oorspronklik houtdeure gehad het. Die suidelike poort word nou verreweg die meeste besoek, want dit is toeriste se hoofingang na die stad.

Op elke hoek van die stad is ’n hoektempel van sandsteen wat aan Avalokiteshvara gewy is. Hulle is kruisvormig met ’n sentrale toring, en kyk na die ooste. In die stad was ’n kanaalstelsel waardeur water van die noordooste na die suidweste gevloei het. Die grootste deel van die gebied binne die stadmure sou uit sekulêre geboue bestaan het, waarvan niks oor is nie. Dié deel is nou toegegroei deur ’n woud.

Die meeste van die groot Angkor-ruïnes het groot basreliëfs wat verskeie gode, godinne en ander buiteaardse wesens uit mitologiese stories uitbeeld, asook uit epiese gedigte van die antieke Hindoeïsme (aangepas deur eeue van Boeddhisme). Tussen dié figure is werklike diere soos olifante, slange, visse en ape, asook draakagtige wesens wat lyk soos die slange (met pote en kloue) wat in Chinese kuns aangetref word.

Maar tussen die ruïnes van Ta Prohm, naby ’n groot steeningang, kan ’n mens rondele sien wat verskeie gewone diere uitbeeld, soos varke, ape, waterbuffels, hane en slange. ’n Mens kan hieruit aflei dat dit uitbeeldings is van die diere wat die antieke Khmer in die 12de eeu om hulle gesien het.

## Galery 

Beeld:Baphuon, Angkor Thom, Camboya, 2013-08-16, DD 13.jpg|Baphuon
Beeld:Prasat Bayon 2014.JPG|Bayon
Beeld:Phimeanakas (Angkor Thom) (6832283805).jpg|Phimeanakas
Beeld:Angkor SiemReap Cambodia Suor-Prat-Towers-02.jpg|Prasat Suor Prat
Beeld:Preah Palilay 2010.JPG|Preah Palilay
Beeld:Preah Pithu16.JPG|Preah Pithu
Beeld:Preah Vihear Pram Pi Lvên-Pénombre.jpg|Preah Vihear Pram Pi Lvên
Beeld:Terraza de los Elefantes, Angkor Thom, Camboya, 2013-08-16, DD 04.jpg|Terras van die Olifante
Beeld:Angkor Thom Terrasse des Lepra-Königs 01.jpg|Terras van die Melaatse Koning
Beeld:North Khleang.JPG|Khleangs
Beeld:Prasat Chrung4.JPG|Prasat Chrung
Beeld:Mangalartha.jpg|Mangalartha
Beeld:2016 Angkor, Angkor Thom, Fosa przy bramie południowej (04).jpg|Grag by die suidelike poort

## Verwysings 
### Ekstra bronne 
* 
* 
* 

## Eksterne skakels 
* Angkor Thom Amptelike webtuiste 
*
* 15px Hierdie artikel is vertaal uit die Engelse Wikipedia